‘‘చాలా రోజుల క్రితం ఫిల్మ్ఫేర్ అవార్డుల వేడుకలో నాన్నను నేను, కార్తీ కౌగలించుకున్నాం. మళ్లీ ఇప్పుడు ఈ సినిమా చూసి నాన్న నన్ను కౌగలించుకోవడం ఉద్వేగాన్ని కలిగించింది’’ అన్నారు సూర్య. ఆయన కథానాయకుడిగా నటించిన చిత్రం ‘యస్ 3.. యముడు 3’. హరి దర్శకత్వం వహించారు. తెలుగులో మల్కాపురం శివకుమార్ విడుదల చేసిన ఈ చిత్రం విజయవంతంగా ప్రదర్శితమవుతున్న సందర్భంగా మంగళవారం ఏర్పాటుచేసిన సమావేశంలో సూర్య మాట్లాడుతూ ‘‘ఇది నాకు చాలా ముఖ్యమైన సినిమా. ‘సింగమ్’ బ్రాండ్ అభిమానులతో పాటు కుటుంబ ప్రేక్షకులు కూడా ఆదరిస్తుండటం వల్లే సినిమా ఈ స్థాయి విజయాన్ని సాధించింది. బాక్సాఫీస్ కలెక్షన్లను మించి ప్రజల ఆదరణ, ఆత్మీయతను మర్చిపోలేను. మొదటిసారి విడుదల తేదీ ప్రకటించిన తర్వాత ఏదో ఒక అవాంతరం రావడం, వాయిదా వేయడం, ఇలా వంద రోజుల్లో నాలుగైదుసార్లు వాయిదాపడి విడుదలైన సినిమాకు ఇంత చక్కని స్పందన రావడంతో ఈ సినిమాతో సంబంధం ఉన్న ప్రతి ఒక్కరూ సంతోషంగా ఉన్నారు. ఇందులోని డైలాగ్స్కు, ఎమోషనల్ సీన్సకు ప్రేక్షకులు బాగా కనెక్టవుతున్నారు. పోలీస్ డిపార్ట్మెంట్ వాళ్లు ఈ సినిమా చూసి మెచ్చుకుంటుంటే నా బాధ్యత మరింత పెరిగిందనిపిస్తోంది. దర్శకుడు హరితో పన్నెండేళ్లుగా ప్రయాణం చేస్తున్నాను. సినిమా తీసేప్పుడు ఆయన అంకితభావం చూసి ఎంతో నేర్చుకున్నా. ఆ సమయంలో పూర్తి శాకాహారిగా మారిపోయి ఓ నిష్ఠతో సినిమా తీస్తారు. ప్రస్తుతం నేను విఘ్నేశ శివన దర్శకత్వంలో ‘తాన సెరెంద కూట్టమ్’ సినిమా చేస్తున్నా. తెలుగులో టైటిల్ ఇంకా అనుకోలేదు. కీర్తి సురేశ హీరోయినగా చేస్తోంది’’ అని చెప్పారు. దర్శకుడు హరి మాట్లాడుతూ ‘యస్ 3’ తెలుగులోనూ పెద్ద హిట్టవడం సంతోషంగా ఉందన్నారు. ఐదేళ్ల తర్వాత ‘సింగమ్ 4’ చేస్తాననీ, ప్రస్తుతం విక్రమ్తో ‘సామి’కి సీక్వెల్ ప్లాన చేస్తున్నాననీ తెలిపారు. అనివార్య కారణాల వల్ల ఆలస్యంగా విడుదలైనప్పటికీ ‘యస్ 3’ని ప్రేక్షకులు ఆదరిస్తున్న తీరుకు చాలా ఆనందంగా ఉందని నిర్మాత శివకుమార్ చెప్పారు.
‘‘chala rojula kritam filmfare avaardula vedukalo naannanu nenu, kaartii kaugalinchukunnam. malli ippudu ee sinima chusi naanna nannu kaugalinchukovadam udvegaanni kaliginchindi’’ annaru suurya. aayana kathaanaayakudigaa natinchina chitram ‘yas 3.. yamudu 3’. hari darsakatvam vahinchaaru. telugulo malkapuram sivakumar vidudala chesina ee chitram vijayavantamgaa pradarsitamavutunna sandarbhamgaa mangalavaaram erpaatuchesina samavesamlo suurya maatlaadutuu ‘‘idhi naaku chala mukhyamaina sinima. ‘singam’ brand abhimaanulatho paatu kutumba prekshakulu kuudaa aadaristundatam valle sinima ee sthaayi vijayaanni saadhinchindi. baxafis kalekshanlanu minchi prajala aadarana, aatmeeyatanu marchipolenu. modatisaari vidudala tedee prakatinchina tarvaata edho oka avaantaram ravadam, vaayidaa veyadam, ilaa vanda rojullo naalugaidusaarlu vaayidaapadi vidudalaina sinimaaku inta chakkani spandana raavadamtho ee sinimaatho sambandham unna prati okkaruu santoshamgaa unnaaru. indulooni dilagsku, emotional seensaku prekshakulu baga kanektavutunnaru. polies department vaallu ee sinima chusi mecchukuntunte naa baadhyata marinta perigindanipistondi. darsakudu haritho pannendellugaa prayaanam chestunnanu. sinima teeseppudu aayana ankitabhaavam chusi entho nerchukunna. aa samayamlo puurti saakaahaarigaa maripoi oo nishtatho sinima teestaaru. prastutam nenu vighnesha shivana darsakatvamlo ‘taana serenda coottom’ sinima chestunna. telugulo titil inka anukoledu. keerti suresha heeroinagaa chestondi’’ ani cheppaaru. darsakudu hari maatlaadutuu ‘yas 3’ teluguloonuu pedda hittavadam santoshamgaa undannaaru. aidella tarvaata ‘singam 4’ chestaananii, prastutam vikramtho ‘saami’ki seakwel plaana chestunnanani telipaaru. anivarya kaaranaala valla aalasyamgaa vidudalainappatikii ‘yas 3’ni prekshakulu aadaristunna teeruku chala aanandamgaa undani nirmaata sivakumar cheppaaru.